en sv nb de en en en en en en tr nb en en da en de en en hy de sv en da en ca en de nn en en en en en en tr nb en en da en de en en hy de sv en da en ca en de nn en en en en en en tr en en en en da en ca ro da de da da da da da da it nb da da de da fr da sv da da en sv da da da sv da nl en en en en en en tr en nb en en da de en en en en en da ro da da en da da da en es en nl da da ms en da da da th es es tr en tr es es es pt es en en en la es es es en
VPS | Virtual Private Server
VMware Virtual Datacenter | VDC
VPS | Virtual Private Server
VMware Virtual Datacenter | VDC
Skrevet den 27. september 2021
Torsdag den 16. september deltog Rackhosting i Clouddagen 2021 i Odense Congress Center.
Clouddagen arrangeres af brancheforeningen for danske cloud hosting udbydere Danish Cloud Community. Dagens program stod på en række keynote speakers, samt parallelle workshop spor med forskelligartede temaer. Desværre var arrangementet ramt af afbud fra flere indlægsholdere, hvorfor man må rose foreningens kreative formåen når det kommer til planlægning.
Jens E. Thorndal fra Danish Cloud Community lagde ud med et godt indlæg omhandlende økonomisk status og økonomiske perspektiver for branchen som helhed. Det gennemgående budskab: Det går godt i den danske hosting branche, og de fleste har klaret sig godt igennem perioden med corona og nedlukninger.
Hostingbranchen - ikke så "sort" som mange antager
Under overskriften: "Bliv klar til klimakamp – sådan vinder du den grønne dagsorden” gav dagens første Keynote speaker Mikkel Næsager fra konsulentfirmaet Kostner en glimrende perspektivering på den almene opfattelse af cloudbranchen, som en CO2 tung, ”sort industri”. Sammenfattet kan man sige, at den energimæssige udnyttelsesgrad regnet helt ned på Virtual Machine (VM) eller vCPU niveau, langt overstiger en lang række andre industrier, som traditionelt set opfattes som grønne. De samfundsmæssige og klimamæssige gevinster ved den fortsatte digitalisering opvejer lang hen ad vejen det CO2 aftryk, som vores strøm og kølesystemer alt andet lige medfører. Kostner’s analyse konkluderer samtidig, at udnyttelsesgraden i danske datacentre er markant højere / bedre end hvad tilfældet er i tech giganternes Hyperclouds. Værd at tage med i en tid hvor den grønne dagsorden for alvor er på vej til at gøre sig gældende.
1) Cloud Compliance: GDPR og Screms II – dokumentation i praksis.
Netop GDPR og Schrems II sagen er noget vi følger tæt her hos Rackhosting. I tiden efter GDPR’s ikrafttrædelse, har mange virksomheder haft travlt med ”at få styr på deres eget penalhus”. Konkret har det medført en stigende grad af dokumentation, dokumentationsformer, standarder, certificeringer og ikke mindst databehandleraftaler. Jesper Løffler Nielsen (Ph. D IT-ret) fra Fokus advokater, gav en god opdatering på rigets tilstand, samt introduktion til nye adfærdskodekser målrettet til branchen. Der var yderligere en god og åben diskussion vedr. EU’s Databeskyttelsesråd EDPB og Datatilsynet i relation til tredjelandsoverførsler. Det er klart, at man snart må forvente en stigende grad af tilsyn fra datatilsynet, hvorfor branchen som helhed – med stor spænding – afventer de første sager og ikke mindst afgørelser.
Læs evt. mere om Schrems II sagen i dette blogpost.
2) Cloudbranchens CO2 beregner
Cloudbranchens Co2 beregner blev lanceret i foråret 2021, som en af de første branche-specifikke værktøjer i Danmark. Det synes vi er ret godt gået for en brancheforening af Danish Cloud Community's størrelse. Forventningen er, at mange indkøbere om få år vil kræve dokumentation for cloud hosting leverandørers klimaaftryk. Med Co2 beregningen bliver vi og vores kollegaer i stand til, at dokumentere klimaaftryk gennem et reelt klimaregnskab. Workshoppen omhandlede bla. hvordan vi på sigt kan anvende klimaværktøjerne i den eksterne kommunikation og på den måde give kunderne et veldokumenteret grundlag for klimamæssige beslutninger - uden Greenwashing.
I denne workshop var det overvejende tema centreret omkring sikkerhed. Samtaleemnerne var mange, og bl.a. OMIGOD (exploit til Azure) blev flittigt diskuteret. Workshoppen omhandlede også sikkerhedscanninger (med f.eks. Shodan), ligesom politikker vedr. Cryptolock'er - skal man skal betale hackerne eller ej - blev debatteret på mødet hvor Rackhosting's CTO og Partner Hans Jørgensen deltog.
På vej mod en ny digital verdensorden?
Dagens sidste Keynote blev leveret af Jesper Løffler Nielsen, Mikkel Næsager og Jens E. Thorndal i forening. Indlægget handlede i høj grad om tech giganternes monopole strategier på internationale såvel som lokale markeder. Eksempelvis er Digital Markets Act på vej mod vedtagelse i EU, og der kæmpes med juridiske såvel som politiske våben mod Tech giganternes dominans. Her taler Danish Cloud Community vores sag i alle IT relaterede høringer i EU og medvirker i arbejdsgrupper med fokus på regulering af den nye digitale verdensorden og agenda. Vi fik et glimrende indblik i "de stores" strategier og hvordan markedsandele på flere områder udnyttes og manipuleres til fordel for egen vækst - eller som Mikkel Næsager fra Kostner formulerede det: "Konkrete og selvoplevede eksempler på tvivlsom brug af dominerende markedsposition".
Som en mindre aktør på hostingmarkedet, er vi glade for at være del af en forening, der kæmper op ad og opponerer mod urimeligheder i markedet.
Slut på en god dag
Vi sluttede aftenen af med en hyggelig middag i Odense Congress Centers restaurant, inden turen gik retur over Storebæltsbroen til Sjælland med bagagerummet fuld af ny viden.
Vi hos Rackhosting ser frem til Clouddagen 2022!
Læs mere om Danish Cloud Community her
Ring for en uforpligtende snak
Tlf 70 22 33 04
VPS | Virtual Private Server
VMware Virtual Datacenter | VDC
Hosted Virus og Spamfilter
Rackhosting ApS, CVR 15777176
Hørskætten 6C, 2630 Taastrup
Copyright © 2000-2019 Rackhosting ApS. Alle rettigheder er forbeholdt.
Lad os ringe dig op
Vi ringer typisk inden for 2 timer i hverdagene
Please leave this field empty.
Vil du hellere ringe til os
så kan du ringe på 70 60 59 86
Dette websted er beskyttet af reCAPTCHA og Google Privatlivspolitik og Servicevilkår gælder.